કલમ ૮૦ સી સીડી (૧-એ): હિસાબી વર્ષ ૨૦૧૫-૧૬થી દાખલ કરવામાં આ કલમને 'નેશનલ પેન્શન સ્કીમ' તરીકે ભારત સરકારની માલિકીની સ્કીમ છે. જેમાં ઉપર જણાવેલ ૮૦ સી ના રોકાણ રૂ. ૧,૫૦,૦૦૦ ઉપરાંત રૂ. ૫૦,૦૦૦ સુધીનું રોકાણ વધારાનું બાદ મળે છે. આમ કુલ રૂ. ૨,૦૦,૦૦૦ (બે લાખ) સુધીનું રોકાણ કરીને માત્ર આવકમાંથી બાદ મળે છે. ૨૦૧૫-૧૬થી આ નવા બેનીફીટ 'નેશનલ પેન્શન સ્કીમ' પ્રચલીત ન હોવાથી મોટાભાગના કરદાતાઓને ખ્યાલ નથી. આ સ્કીમમાં રોકાણ માટે યુનિટ ટ્રસ્ટ ઓફ ઈન્ડીયા - રેસકોર્ષ રીંગ રોડ-રાજકોટ તથા સ્ટોક હોલ્ડીંગ કાલાવડ રોડ રાજકોટ સંસ્થાને સરકાર દ્વારા એજન્ટ તરીકે નિમણૂક કરેલ છે. ઉંમર વર્ષ ૧૮ થી ૬૦ વર્ષની વ્યકિતઓ રોકાણ કરી શકે છે પરંતુ સામાન્ય રીતે ૫૦ થી ૬૦ વર્ષની વ્યકિત માટે આ રોકાણ ફાયદાકારક છે. ૬૦ વર્ષ પૂર્ણ થયે મુદલ રકમ તથા વ્યાજના ૬૦ ટકા ઉપાડવા મળે. જ્યારે ૪૦ ટકા રકમ એન્યુઈટી એટલે પેન્શનરૂપે વ્યકિતગત રોકાણકારને પરત મળશે. નેશનલ પેન્શન સ્કીમમાં ૨૦૧૫-૧૬મા ૧૧ ટકાથી ૧૧.૫૦ ટકા વાર્ષિક વ્યાજ આપેલ છે.